CELEX: 31995R2802
Language: hr
Date: 1995-12-04 00:00:00
Title: Uredba Komisije (EZ) br. 2802/95 od 4. prosinca 1995. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               73
            
         31995R2802
   
               L 291/5
            
            
               SLUŽBENI LIST EUROPSKE UNIJE
            
            
               04.12.1995.
            
         
      UREDBA KOMISIJE (EZ) br. 2802/95
   od 4. prosinca 1995.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2588/95 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da Odsjek za tarifnu i statističku nomenklaturu Odbora za Carinski zakonik nije dostavio mišljenje u roku koji je odredio njegov predsjednik, u vezi s proizvodima br. 1 iz tablice u Prilogu;
   budući da su mjere predviđene u ovoj Uredbi u skladu s mišljenjem Odsjeka za tarifnu i statističku nomenklaturu Odbora za Carinski zakonik u vezi s proizvodima br. 2 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. prosinca 1995.
      
         
            Za Komisiju
         
         Karel VAN MIERT
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 264, 7.11.1995., str. 4.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Sirup jantarne boje za otklanjanje nedostatka željeza u bocama od 125 ml.
               Njegov je sastav sljedeći (na 100 g):
               —   natrij-feredetat: 4,13 g (1)
               
               —   sorbitol: 24 g
               —   glicerin: 13 g
               —   limunska kiselina: 0,1 g
               —   etilni alkohol 95°: 0,09 g
               —   aroma: 0,01 g
               —   propil parahidroksibenzoat: 0,01 g
               —   metil parahidroksibenzoat: 0,08 g
               —   voda: ostatak do 100 g.
            
            
               2202 90 10
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, dodatnom napomenom 1. poglavlju 30. i tekstom oznaka KN 2202, 2202 90 i 2202 90 10.
            
         
               2.   Slatko alkoholno piće s okusom jabuke dobiveno od jabukovače, šećernog sirupa, arome jabuke i alkohola, u posudama do 2 litre, sljedećih analitičkih osobina:
               Gustoća na 20 °C: 1,0472 g/cm3
               
               Volumni udio alkohola (izmjereno piknometrom): 19,5 %
               Suhi ekstrakt: 190 g/l
               Sadržaj šećera (izmjereno tekućinskom kromatografijom HPLC-om): 
               —   fruktoza: 5,7 % mase
               —   glukoza: 6,3 % mase
               —   sukroza: 5,4 % mase
            
            
               2206 00 51
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 2206 00 i 2206 00 51.
               Vidjeti također Napomene s objašnjenjem Harmoniziranog sustava uz tarifni broj 2206, drugi stavak.
            
         
      (1)  Natrij-feredetat je topivi spoj željeza s kristaliziranim natrij-etilendiamin-tetraacetatom.